Observatorul Prahovean publică o serie de articole, extrase din cartea "Medicina Longevității – Medicina pentru toți", care a apărut sub semnătura medicului Alin Scarlat. Acest episod este dedicat pericolelor toxinelor asupra sănătății.
În ultimele decenii, s-a schimbat foarte mult stilul de viață, precum și prezența substanțelor chimice din mediu, alimente și bunuri de larg consum.
Iar societatea globală a cunoscut o creștere ratei multor boli și tulburări de sănătate, inclusiv diverse tipuri de cancer, tulburări autoimune, tulburări de comportament și deficit de atenție, infertilitate masculină și feminină, pubertate prematură și o explozie a tulburărilor de metabolism (sindrom metabolic) precum obezitate, rezistență la insulină/diabet de tip 2, hipertensiune, dislipidemie.
Se estimează că toxinele de mediu au ucis 8,3 milioane de oameni la nivel global în 2017.
O anumită substanță toxică poate exista sub mai multe forme (lichid, solid, vapori, gaz) și poate pătrunde în organism pe mai multe căi (ingestie, inhalare, contact cu pielea).
Tot mai multe dovezi arată că expunerea zilnică la substanțe chimice toxice ar putea avea un rol semnificativ în apariția problemelor de sănătate.
O categorie deosebit de semnificativă o reprezintă substanțele chimice care sunt cancerigene, mutagene sau reprotoxice – Cancerigen, Mutagen, Reprotoxic (CMR), care sunt considerate substanțe cu risc ridicat.
O substanță chimică toxică poate avea: potențialul de a dăuna creierului și sistemului nervos (neurotoxine); capacitatea de a provoca diabet, afecțiuni imune și autoimune (imunotoxine), afecțiuni cardiovasculare și respiratorii, obezitate (obesogeni) și de a interfera cu semnalizarea hormonală (perturbatori endocrini, cum ar fi cei care interferează cu funcția tiroidiană), capacitatea de a provoca alergie (sensibilizare) pentru a numi dar câteva.
Obezogenii sunt substanțe chimice care afectează capacitatea organismului de a-și controla greutatea.
Cercetătorii au găsit corelații consistente între riscul crescut de diabet de tip 2 și expunerea la poluanți organici.
Metalele grele, cum ar fi plumbul și manganul, pot afecta inteligența.
Atrazina este un erbicid legat de perturbarea hormonală și malformații congenitale.